ai4bharat/Pralekha huggingface dataset:
রাষ্ট্রপতিরসচিবালয়
গণতান্ত্রিক ব্যবস্থায় আলোচনাই সব থেকে ভালো মাধ্যম, বিতর্কে সুযোগ না দিলে বিবাদ সৃষ্টি হয় : রাষ্ট্রপতি
নয়াদিল্লী, ২৫ নভেম্বর, ২০২০
রাষ্ট্রপতি শ্রী রামনাথ কোবিন্দ বলেছেন, গণতান্ত্রিক ব্যবস্থায় আলোচনাই সবথেকে ভালো মাধ্যম, বিতর্কে সুযোগ না দিলে বিবাদ সৃষ্টি হয়। তিনি আজ গুজরাটের কেভাডিয়ায় সর্বভারতীয় প্রিসাইডিং অফিসারদের ৮০তম সম্মেলনের উদ্বোধন করে বক্তব্য রাখছিলেন।
রাষ্ট্রপতি বলেছেন, সংসদীয় গণতন্ত্রে ক্ষমতাসীন দলের সঙ্গে বিরোধী দলেরও গুরুত্বপূর্ণ ভূমিকা রয়েছে। আর তাই উভয়ের মধ্যে সম্প্রীতি, সহযোগিতা ও ফলপ্রসু আলোচনা অত্যন্ত জরুরি। জন প্রতিনিধিদের মধ্যে স্বাস্থ্যকর পরিবেশে আলাপ-আলোচনা এবং সৌজন্যমূলক মতবিনিময় নিশ্চিত করা প্রিসাইডিং অফিসারদের দায়িত্ব। রাষ্ট্রপতি বলেছেন, আমাদের সংসদীয় গণতান্ত্রিক ব্যবস্থার ভিত্তি হল স্বচ্ছতা ও ন্যায় বিচার। সদনের অধ্যক্ষ পদটি মর্যাদা ও কর্তব্যের প্রতীক। নিরপেক্ষতা, সঠিক সিদ্ধান্ত ও স্বচ্ছতা এই পদের অন্যতম উপাদান। প্রিসাইডিং অফিসারদের এই মূল্যবোধগুলি মেনে চলতে হবে।
রাষ্ট্রপতি বলেছেন, জনসাধারণের কল্যাণে গণতান্ত্রিক ব্যবস্থা সবথেকে গুরুত্বপূর্ণ। আর তাই সংসদ বা বিধানসভার সদস্য হওয়া গর্বের বিষয়। সদস্য এবং প্রিসাইডিং অফিসাররা নিজেদের মর্যাদা যেমন রক্ষা করবেন একইসঙ্গে জনগণ ও দেশের উন্নতির বিষয় নিয়েও কাজ করবেন। প্রিসাইডিং অফিসারদের সর্বোচ্চ সম্মান প্রদর্শনের মধ্যে দিয়ে সাংসদ ও বিধায়করা নিজেদের সম্মান যেমন বৃদ্ধি করেন, একইভাবে গণতান্ত্রিক ব্যবস্থারও মর্যাদা বৃদ্ধি হয়।
রাষ্ট্রপতি বলেছেন, আমাদের দেশের নাগরিকদের উন্নত ভবিষ্যতের জন্য কাজ করা অত্যন্ত গুরুত্বপূর্ণ বিষয়। গত কয়েক দশক ধরে সাধারণ মানুষের প্রত্যাশা, উচ্চাকাঙ্খা ও সচেতনতা বৃদ্ধি পাচ্ছে। আর তাই সংসদ ও আইনসভাগুলির দায়িত্বও বাড়ছে। জন-প্রতিনিধিরা তাই গণতান্ত্রিক নীতি মেনে চলবেন। গণতান্ত্রিক প্রতিষ্ঠান ও জন-প্রতিনিধিদের কাছে সবথেকে বড় চ্যালেঞ্জ হল মানুষের চাহিদা পূরণ করা।
এ বছরের এই সম্মেলনের মূল ভাবনা ‘আইনসভা, কার্যনির্বাহী ও বিচার ব্যবস্থার মধ্যে সম্প্রীতি, সহযোগিতা ౼প্রাণবন্ত গণতন্ত্রের চাবিকাঠি।’ রাষ্ট্রপতি এই বিষয়টি নির্বাচনের জন্য সন্তোষ প্রকাশ করেছেন এবং বলেছেন, আইসভা, কার্যনির্বাহী ও বিচার ব্যবস্থাকে একসঙ্গে কাজ করতে হবে এবং ভারতে এই ঐতিহ্য গভীরে প্রোথিত আছে। তিনি আশা করেছেন এই সম্মেলনের আলোচনা থেকে আমাদের গণতান্ত্রিক ব্যবস্থা উপকৃত হবে।
রাষ্ট্রপতি বলেছেন, গণতান্ত্রিক ব্যবস্থা জনসাধারণের কল্যাণ, দরিদ্র, পিছিয়ে পরা সম্প্রদায় ও সমাজের বঞ্চিতদের মানোন্নয়ন এবং দেশের প্রগতির জন্য কাজ করবে। তিনি আশা করেন, এই উদ্দেশ্যে পৌঁছানোর জন্য প্রশাসনের তিনটি স্তম্ভ একযোগে কাজ করবে।
রাষ্ট্রপতির ভাষণটি পড়বার জন্য নিচের লিঙ্কে ক্লিক করুন-
Untitled document.pdf
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ৮০ কোটি করোনা প্রতিষেধক টিকা দেওয়া অতিক্রম করেছে
গত ২৪ ঘন্টায় ৮৫ লক্ষেরও বেশি টিকা দেওয়া হয়েছে
আরোগ্যের হার বর্তমানে হয়েছে ৯৭.৬৮ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩০ হাজার ৭৭৩
ভারতে সুস্পষ্টভাবে আক্রান্তের সংখ্যা ৩,৩২,১৫৮
সুস্পষ্টভাবে মোট আক্রান্তের হার ০.৯৯ শতাংশ
সাপ্তাহিক ভাবে আক্রান্তের হার  বিগত ৮৬ দিন ধরে যা ৩ শতাংশের নিচে
নতুন দিল্লি, ১৯ সেপ্টেম্বর, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৮০ কোটি অতিক্রম করেছে।
গত ২৪ ঘন্টায় ৮৫ লক্ষ ৪২ হাজার ৭৩২ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৮০ কোটি ৪৩ লক্ষ ৭২ হাজার ৩৩১ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৬৮ হাজার ৫৬৫ জন স্বাস্থ্যকর্মী প্রথম ডোজ এবং ৮৭ লক্ষ ২৩ হাজার ০১৫ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৪৪ হাজার ৬৪৮ জন কর্মী প্রথম ডোজ এবং ১ কোটি ৪৪ লক্ষ ৮০ হাজার ৩০৪ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৩২ কোটি ৫৩ লক্ষ ২১ হাজার ৭২৪ জন প্রথম ডোজ এবং ৫ কোটি ৯১ লক্ষ ০৫ হাজার ৫১০ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৫ কোটি ০৩ লক্ষ ৯১ হাজার ৩১৭ জন প্রথম ডোজ এবং ৬ কোটি ৮৭ লক্ষ ৫৭ হাজার ৭০৭ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৯ কোটি ৬৬ লক্ষ ২০ হাজার ১৯৬ জন প্রথম ডোজ পেয়েছেন।
দ্বিতীয় ডোজ পেয়েছেন ৫ কোটি ২২ লক্ষ ৫৯ হাজার ৩৪৫ জন।
অর্থাৎ মোট ৮০ কোটি ৪৩ লক্ষ ৭২ হাজার ৩৩১ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৩৮ হাজার ৯৪৫ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,২৬ লক্ষ, ৭১ হাজার ১৬৭ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৭.৬৮ শতাংশ।
দেশে গত ২৪ ঘন্টায় ৩০ হাজার ৭৭৩ জন নতুন করে আক্রান্ত হয়েছেন। বিগত ৮৪ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৩২ হাজার ১৫৮। বর্তমানে মোট আক্রান্তের হার ০.৯৯ শতাংশ।
গত ২৪ ঘন্টায় দেশে মোট ১৫,৫৯,৮৯৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৫৫ কোটি ২৩ লক্ষ ৪০ হাজার ১৬৮ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.০৪ শতাংশ। যা বিগত ৮৬ দিন ধরে ৩ শতাংশের নিচে। দৈনিক ভিত্তিতে এই হার আজ ১.৯৭ শতাংশ। দৈনিক ভিত্তিতে আক্রান্তের হার গত ২০ দিন ধরে ৩ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ১০৩ দিন ধরে ৫ শতাংশের নিচে রয়েছে।
CG/ SB
(Visitor Counter : 134
ক্রেতা, খাদ্যএবংগণবন্টনমন্ত্রক
স্বেচ্ছাসেবী সংঠনগুলিকে ত্রাণ কার্যের জন্য সরাসরি এফসিআই এর কাছ থেকে খাদ্যশস্য কেনার অনুমতি
নয়াদিল্লি, ০৮ এপ্রিল, ২০২০
দেশ জুড়ে লকডাউন চলাকালীন হাজার হাজার দরিদ্র ও অসহায় মানুষের জন্য রান্না করা খাবার সরবরাহ করে স্বেচ্ছাসেবী ও দাতব্য সংঠনগুলি গুরুত্বপূর্ণ ভূমিকা পালন করে চলেছে। এই সংঠনগুলিকে খাদ্যশস্য সরবরাহ যোগান দেওয়া অব্যাহত রাখতে সরকার খোলা বাজারে বিক্রয় কর্মসূচীর হারে, ভারতীয় খাদ্য নিগমকে খাদ্যশস্য সরবরাহের নির্দেশ দিয়েছে। নিগমের কাছ থেকে এ ধরনের সংগঠনগুলি ই-নিলাম ছাড়াই সরাসরি খাদ্যশস্য সংগ্রহ করতে পারবে। সংগঠনগুলি ঐ কর্মসূচির মূল্য হার অনুযায়ী, ১-১০ মেট্রিক টন পর্যন্ত খাদ্য সামগ্রী নিগমের কাছ থেকে ক্রয় করতে পারবে।
উল্লেখ করা যেতে পারে, ভারতীয় খাদ্য নিগমের সারা দেশে ২ হাজারেরও বেশি মজুত ভান্ডার রয়েছে। এই মজুত ভান্ডারগুলি বর্তমান জটিল পরিস্থিতিতে সুষ্ঠুভাবে খাদ্যশস্য সরবরাহে গুরুত্বপূর্ণ ভূমিকা পালন করতে পারে। এছাড়াও, দরিদ্র ও প্রবাসী শ্রমিকদের অস্থায়ী শিবিরগুলিতে খাদ্যশস্য পৌঁছে দেওয়ার ক্ষেত্রেও নিগমের বড় ভূমিকা রয়েছে।
ভারতীয় খাদ্য নিগম লকডাউন শুরু হওয়ার সময় থেকে অতিরিক্ত খাদ্যশস্য মজুত রয়েছে, এমন রাজ্যগুলি থেকে ২.২ মিলিয়ন টন খাদ্যশস্য সংগ্রহ করেছে। এছাড়াও, নিগমের পক্ষ থেকে রাজ্য সরকারগুলিকে গত ৭ই এপ্রিল পর্যন্ত ৫৪.৪২ মিলিয়ন মেট্রিক টন খাদ্যশস্য সরবরাহ করেছে। লকডাউন চলাকালীন সময়ে খাদ্যশস্যের সরবরাহ ও যোগান অব্যাহত রাখতে সম্ভাব্য যাবতীয় প্রয়াস নেওয়া হচ্ছে।
(CG/BD/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৫ কোটি ৩৭ লক্ষ ছাড়িয়েছে
দেশে গত ২৪ ঘণ্টায় ৩০ লক্ষ ৮১ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৯ হাজার ৯৬৮
এই মুহূর্তে করোনায় চিকিৎসাধীনের সংখ্যা ২ লক্ষ ২৪ হাজার ১৮৭
সাপ্তাহিক-ভিত্তিতে আক্রান্তের হার ২.২৭ শতাংশ
নয়াদিল্লি, ২০ ফেব্রুয়ারি, ২০২২
ভারতে এ পর্যন্ত ১,৭৫,৩৭,২২,৬৯৭টি টিকার ডোজ দেওয়া হয়েছে। গতকাল টিকা দেওয়া হয়েছে ৩০,৮১,৩৩৬ জনকে।
স্বাস্থ্য কর্মীদের মধ্যে ১,০৪,০০,৬৬১ জন টিকার প্রথম ডোজ, ৯৯,৫২,১৩১ জন টিকার দ্বিতীয় ডোজ এবং ৪০,৪৫,৮০২ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৭,৮৭৬ জন প্রথম ডোজ, ১,৭৪,১৫,৮৩০ জন দ্বিতীয় ডোজ এবং ৫৮,৯৭,১৭৮ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৩৬,২৫,০৬৯ জন এবং দ্বিতীয় ডোজ পেয়েছে ২,১৫,৫৭,১৫৪ জন । ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,০২,৯৪,৪৪৬ জন এবং দ্বিতীয় ডোজ পেয়েছেন ৪৩,৫৫,৪৩,০৯২ জন । ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২০,৩০,৯২৫ জন। আর দ্বিতীয় ডোজ পেয়েছেন ১৭,৮২,৮৪,৪৩৩ জন। যাঁদের বয়স ৬০-এর ওপরে তাঁদের মধ্যে ১২,৬১,৯৯,৫১৩ জন প্রথম ডোজ, ১১,১০,৬৫,১৫১ জন দ্বিতীয় ডোজ এবং ৯০,০৩৩,৪৩৬ জন সতর্কতামূলক ডোজ পেয়েছেন। এ পর্যন্ত দেশে মোট ১,৮৯,৪৬,৪১৬টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৪৮ হাজার ৮৪৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২০ লক্ষ ৮৬ হাজার ৩৮৩ জন সুস্থ হয়ে উঠেছেন। জাতীয় আরোগ্য লাভের হার ৯৮.২৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১৯ হাজার ৯৬৮ জন। বর্তমানে ২ লক্ষ ২৪ হাজার ১৮৭ জন চিকিৎসাধীন। দেশে মোট সংক্রমিতের মাত্র ০.৫২ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১১ লক্ষ ৮৭ হাজার ৭৬৬টি নমুনা পরীক্ষা করা হয়েছে। এ পর্যন্ত দেশে ৭৫ কোটি ৯৩ লক্ষ ১৫ হাজার ২৪৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ২.২৭ শতাংশ এবং দৈনিক সংক্রমণের হার ১.৬৮ শতাংশ।
CG/CB/SFS
(Visitor Counter : 84
স্বাস্থ্যওপরিবারকল্যাণমন্ত্রক
সবচেয়ে বেশি সুস্থতা নিয়ে ভারত বিশ্বের প্রথম স্থানেই
নয়াদিল্লী, ৩ অক্টোবর, ২০২০
ভারত সবচেয়ে বেশি সংখ্যক সুস্থতা নিয়ে সারা বিশ্বে প্রথম স্থান দখলেই রেখেছে। আজ মোট সুস্থতার সংখ্যা ৫৪ লক্ষ পেরিয়ে গেল । বিশ্বের মোট সুস্থের ২১ শতাংশ। সেখানে মোট কোভিড আক্রান্তের ক্ষেত্রে ভারতের অংশ ১৮.৬ শতাংশ।
অন্য দেশের তুলনায় ভারত গুটিকয় দেশের অন্যতম যেখানে মৃত্যুর হার কম।
সারা বিশ্বে এ পর্যন্ত মৃতের হার ২.৯৭ শতাংশ সেই তুলনায় ভারতে এই হার ১.৫৬ শতাংশ।
প্রতি ১০ লক্ষে মৃতের সংখ্যায় ভারত সারা বিশ্বে সর্বনিম্নে। যেখানে বিশ্বে গড়ে প্রতি ১০ লক্ষে ১৩০টি মৃত্যু সেখানে ভারতে প্রতি ১০ লক্ষে ৭৩।
ভারতে প্রতিদিনই সুস্থতার সংখ্যা বাড়ছে। গত ২৪ ঘন্টায় সুস্থ হয়েছেন ৭৫ হাজার ৬২৮ জন।
একটি দিনে সুস্থতার সর্বোচ্চ সংখ্যার ভিত্তিতেও জাতীয় সুস্থতার হারে নিয়মিত উন্নতিতে প্রতিফলিত হচ্ছে যা এখন ৮৩.৮৪ শতাংশ।
গত ২৪ ঘন্টায় মোট সুস্থের ৭৪.৩৬ শতাংশ ১০টি রাজ্য এবং কেন্দ্রশাসিত অঞ্চলের। এরমধ্যে সর্বোচ্চ স্থানে মহারাষ্ট্র তারপরেই আছে অন্ধ্রপ্রদেশ এবং কর্নাটক।
অ্যাক্টিভ কেসের প্রায় ৭৭ শতাংশ ১০টি রাজ্য এবং কেন্দ্রশাসিত অঞ্চলের। ২.৬ লক্ষের বেশি কেস নিয়ে মহারাষ্ট্র শীর্ষে।
এ পর্যন্ত দেশের পজিটিভ কেসের মধ্যে মাত্র ১৪.৬০ শতাংশ অ্যাক্টিভ কেস।
এই নিয়ে টানা ১২ দিন ভারতে অ্যাক্টিভ কেসের সংখ্যা ১০ লক্ষের নিচে রয়েছে। আজ অ্যাক্টিভ কেসের সংখ্যা ৯ লক্ষ ৪৪ হাজার ৯৯৬।
গত ২৪ ঘন্টায় দেশে ৭৯ হাজার ৪৪৬টি কনফার্মড কেসের কথা জানা গেছে।
নতুন আক্রান্তদের মধ্যে ৭৮.২ শতাংশ ১০টি রাজ্য এবং কেন্দ্রশাসিত অঞ্চলের। মহারাষ্ট্রের নতুন আক্রান্তের সংখ্যা প্রায় ১৬ হাজার যা গতকালের থেকে কম। কেরল ৯ হাজার ২৫৮টি নতুন আক্রান্ত নিয়ে দ্বিতীয় স্থানে। কর্ণাটক থেকে দৈনিক নতুন আক্রান্তের সংখ্যা ৮ হাজারের বেশি বলে জানা গেছে।
গত ২৪ ঘন্টায় ১ হাজার ৬৯টি মৃত্যু হয়েছে।
গত ২৪ ঘন্টায় মৃতের ৮৪.১ শতাংশ ১০টি রাজ্য এবং কেন্দ্রশাসিত অঞ্চলের।
গতকাল যে মৃত্যুর খবর পাওয়া গেছে তার ৩৯.৬৬ শতাংশ মহারাষ্ট্রে। সেখানে মৃতের সংখ্যা ৪২৪। এরপরেই আছে কর্ণাটক, সেখানে মৃতের সংখ্যা ১২৫।
CG/AP/NS
(
প্রতিরক্ষামন্ত্রক
আইএনএস বিক্রমাদিত্য এবং আইএনএস বিক্রান্তের সম্মিলিত অভিযান
আকাশের মতোই সীমাহীন : ভারতীয় নৌবাহিনীর বহু-বিমানবাহী রণতরীর প্রদর্শন
নতুন দিল্লি, ১০ জুন, ২০২৩
ভারত মহাসাগর : বহু-বিমানবাহী রণতরীর চোখ ধাঁধানো প্রদর্শন এবং আরব সাগরে ৩৫টিরও বেশি যুদ্ধ বিমানের সুসমন্বিত নিয়োগের মাধ্যমে ভারতীয় নৌবাহিনী সমুদ্রপথে তার শক্তিশালী অবস্থানের নমুনা রেখেছে। নৌ-শক্তির এই প্রদর্শন জাতীয় স্বার্থ রক্ষা, আঞ্চলিক স্থিতিশীলতা বজায় রাখা এবং সমুদ্র পরিসরে সহযোগিতামূলক অংশীদারিত্ব বৃদ্ধির প্রতি ভারতের প্রতিশ্রুতি পুনর্ব্যক্ত করেছে।
ভারত মহাসাগর ও সংলগ্ন অঞ্চলে সামুদ্রিক সুরক্ষা বৃদ্ধি ও ক্ষমতা প্রদর্শনের এক উল্লেখযোগ্য মাইলফলক হল এই অভিযান। মহড়ায় আইএনএস বিক্রমাদিত্য এবং দেশে নির্মিত আইএনএস বিক্রান্ত - এই দুটি বিমানবাহী রণতরীর সঙ্গে একগুচ্ছ জাহাজ, সাবমেরিন ও বিমানের নিখুঁত সমন্বয় স্থাপন করা হয়েছিল – যা সমুদ্র পরিসরে ভারতে প্রযুক্তিগত দক্ষতার পরিচায়ক।
মহড়ার কেন্দ্রে থাকা আইএনএস বিক্রমাদিত্য এবং আইএনএস বিক্রান্ত ‘ভাসমান সার্বভৌম এয়ারফিল্ড’-এর ভূমিকা পালন করেছে। মিগ-২৯ ফাইটার জেট, এমএইচ৬০আর, কামভ, সি কিং, চেতক ও এএলএইচ হেলিকপ্টার সহ বিভিন্ন ধরণের বিমান এগুলির উপরেই ওঠানামা করেছে। ভ্রাম্যমান এই ঘাঁটিগুলি যেকোনো জায়গায় স্থাপন করা যেতে পারে। এতে অভিযানের নমনীয়তা বাড়ে, দ্রুত বিপদের মোকাবিলা করা যায় এবং জাতীয় স্বার্থ রক্ষায় বিশ্বের যেকোনো প্রান্তে বিমান অভিযান চালানোর পথ সুগম হয়। ভারতীয় নৌবাহিনী যে আঞ্চলিক সম্মিলিত সুরক্ষায় পুরোদস্তুর প্রস্তুত – এই মহড়া, বন্ধু দেশগুলির কাছে সেই বার্তাও প্রেরণ করে।
দুটি বিমানবাহী রণতরীকে নিয়ে এই মহড়া ভারতের সমুদ্র-ভিত্তিক বিমান ক্ষমতার শ্রেষ্ঠত্ব প্রমাণ করে। দেশের প্রতিরক্ষা কৌশল রচনায় এবং আঞ্চলিক স্থিতিশীলতা রক্ষায় সমুদ্র পরিসরে বিমানবাহী রণতরীর বিপুল গুরুত্ব রয়েছে।
CG/SD/SKD
(Visitor Counter : 69
প্রধানমন্ত্রীরদপ্তর
জনগণের অধিক স্বাচ্ছন্দ্যপূর্ণ জীবনযাত্রার প্রসারে ভারত প্রযুক্তিকে অপরিসীম গুরুত্ব দিচ্ছে : প্রধানমন্ত্রী
নয়াদিল্লি, ১৭ ফেব্রুয়ারি, ২০২৩
জনগণের অধিক স্বাচ্ছন্দ্যপূর্ণ জীবনযাত্রার প্রসারে ভারত প্রযুক্তির ব্যবহারকে অপরিসীম গুরুত্ব দিচ্ছে বলে জানিয়েছেন প্রধানমন্ত্রী শ্রী নরেন্দ্র মোদী। ২ কিলো যক্ষ্মার ওষুধ নিয়ে ঋষিকেশের এইমস থেকে তেহেরি গারোয়ালের জেলা হাসপাতালে আকাশপথে প্রায় ৪০ কিলোমিটার দূরত্ব ৩০ মিনিটে অতিক্রম করার ড্রোনের পরীক্ষামূলক প্রয়োগ ঘটানোয় ঋষিকেশের এইমস নিয়ে স্বাস্থ্য মন্ত্রকের এক ট্যুইটের উত্তর দেন প্রধানমন্ত্রী। প্রধানমন্ত্রী ট্যুইট করে বলেন;
“জনগণের অধিক স্বাচ্ছন্দ্যপূর্ণ জীবনধারার প্রসারে প্রযুক্তির ব্যবহারকে ভারত অপরিসীম গুরুত্ব দিচ্ছে।”
PG/AB/NS
(
প্রধানমন্ত্রীরদপ্তর
ডঃ বাবাসাহেব আম্বেদকরের জন্মদিনে তাঁর প্রতি প্রধানমন্ত্রীর শ্রদ্ধার্ঘ্য
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী ডঃ বাবাসাহেব আম্বেদকরকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন;
“সমাজে বঞ্চিত ও শোষিত মানুষদের ক্ষমতায়নের জন্য যিনি তাঁর জীবন উৎসর্গ করেছিলেন সেই পূজনীয় বাবাসাহেবকে তাঁর জন্মদিনে কোটি কোটি প্রণাম জানাই। জয় ভীম!”
PG/CB/NS
(
পরিসংখ্যানএবংকর্মসূচিরূপায়ণমন্ত্রক
আইএসআই কলকাতার যথাযোগ্য মর্যাদায় পরিসংখ্যান দিবস ও কর্মী দিবস উদযাপন
অধ্যাপক প্রশান্ত চন্দ্র মহলানবিশের স্বপ্ন পূরণ এবং জাতীয় উন্নয়নে পরিসংখ্যানগত তথ্য ব্যবহারের উপর আইএসআই – এর নির্দেশক গুরুত্ব দিয়েছেন
কলকাতা, ২৯ জুন, ২০২২
ইন্ডিয়ান স্ট্যাটিস্টিকাল ইন্সটিটিউট  কলকাতা আজ অধ্যাপক প্রশান্ত চন্দ্র মহলানবিশের ১২৯তম জন্মবার্ষিকীটি যথাযোগ্য মর্যাদায় পরিসংখ্যান দিবস ও কর্মী দিবস রূপে উদযাপন করেছে।
এ বছরের পরিসংখ্যান দিবসের মূল ভাবনা ‘সুস্থায়ী উন্নয়নের জন্য তথ্য’।
প্রধানমন্ত্রীর অর্থনৈতিক উপদেষ্টা পরিষদের চেয়ারম্যান এবং আইএসআই – এর সভাপতি শ্রী বিবেক দেবরায় আত্মমন্থনের উপর গুরুত্ব দিয়ে ভারতীয় পরিসংখ্যান ব্যবস্থার বিভিন্ন সমস্যার সমাধান করতে ছাত্রছাত্রী ও অধ্যাপক-অধ্যাপিকাদের ইতিবাচক ভূমিকা গ্রহণের আহ্বান জানান।
আইএসআই কলকাতার নির্দেশক অধ্যাপিকা সংঘমিত্রা বন্দ্যোপাধ্যায় আর্থ-সামাজিক পরিকল্পনায় পরিসংখ্যানের গুরুত্বের কথা উল্লেখ করে বলেন, অধ্যাপক মহলানবিশ এক্ষেত্রে উল্লেখযোগ্য অবদান রেখেছেন। আর্থ-সামাজিক নীতি প্রণয়নে এবং সার্বিকভাবে দেশের উন্নয়নে পরিসংখ্যানগত তথ্যের প্রয়োজনীয়তার কথাও তিনি উল্লেখ করেন। ডঃ বন্দ্যোপাধ্যায় বলেন, আগামী দিনে এই প্রতিষ্ঠানকে কার্যকর ভূমিকা পালন করতে হবে এবং দেশের উন্নয়নে প্রয়োজনীয় তথ্য ব্যবহার করে মানুষের কাছে যাতে সর্বোচ্চ পরিমাণ সম্পদ পৌঁছে দেওয়া যায়, তা নিশ্চিত করতে হবে। এ প্রসঙ্গে তিনি মহলানবিশ দূরত্ব সূত্রের কথা উল্লেখ করেন। এই সূত্রের মাধ্যমে বিভিন্ন পরিসংখ্যানে যে অসঙ্গতি থাকে, তা শনাক্ত করা সম্ভব।
ইন্ডিয়ান ন্যাশনাল সায়েন্স অ্যাকাডেমীর সিনিয়র সায়েন্টিস্ট অধ্যাপক সোমনাথ দাশগুপ্ত অনুষ্ঠানে প্রধান অতিথি হিসাবে উপস্থিত ছিলেন। কলকাতা আইএসআই – এর ভূ-তত্ত্ব সর্বেক্ষণ শাখার বিশিষ্ট শিক্ষাবিদ অধ্যাপক দাশগুপ্ত অনুষ্ঠানে ‘সৃষ্টি ও ধ্বংসের শৃঙ্খলার প্রেক্ষিতে পৃথিবীর চাঞ্চল্য’ শীর্ষক বিষয় নিয়ে আলোচনা করেন।
অন্যদের মধ্যে অধ্যাপক পার্থ প্রতীম মজুমদার, অধ্যাপক গুরু প্রসাদ কর এবং অধ্যাপক অরিজিৎ বিষ্ণু বক্তব্য রাখেন। অনুষ্ঠানে আইএসআই – এর প্রশাসনিক ও অর্থ বিভাগের মুখ্য কার্যনির্বাহী আধিকারিক লেঃ কর্ণেল সন্দীপ পাল ধন্যবাদ সূচক বক্তব্য রাখেন।
PG/CB/SB
(Visitor Counter : 44
অর্থমন্ত্রক
অর্থনৈতিক বিষয়ক দপ্তর এবং নিউ ডেভেলপমেন্ট ব্যাঙ্ক সামাজিক পরিকাঠামো ক্ষেত্রে অর্থ সহায়তা ও ডিজিটাল প্রযুক্তির ব্যবহার সম্পর্কে যৌথভাবে ভার্চ্যুয়াল সেমিনার আয়োজন করছে
নয়াদিল্লি, ১১ মে, ২০২১
কেন্দ্রীয় অর্থ মন্ত্রকের অর্থনৈতিক বিষয়ক দপ্তর এবং নিউ ডেভেলপমেন্ট ব্যাঙ্ক আগামী ১৩ মে সামাজিক পরিকাঠামো ক্ষেত্রে অর্থ সহায়তা ও ডিজিটাল প্রযুক্তির ব্যবহার সম্পর্কে যৌথভাবে এক ভার্চ্যুয়াল সেমিনার আয়োজন করছে। ইন্ডিয়ান ব্রিকস্ চেয়ারশিপ ২০২১ - এর আওতায় অর্থনৈতিক ক্ষেত্রে সহযোগিতার অঙ্গ হিসাবে এই সেমিনারের আয়োজন করা হচ্ছে।
কোভিড-১৯ মহামারী সামাজিক পরিকাঠামো ক্ষেত্রে লগ্নির এবং ডিজিটাল প্রযুক্তিকে কাজে লাগানোর গুরুত্বের বিষয়টিকে আরও একবার তুলে ধরেছে। সমস্ত দেশের কাছেই, বিশেষ করে ব্রিকস্ গোষ্ঠীভুক্ত দেশগুলির কাছে মহামারী অভিন্ন চ্যালেঞ্জ ছুঁড়ে দিয়েছে। এই প্রেক্ষিতে উন্নত ও উদীয়মান অর্থনীতিধর দেশগুলির কাছে ডিজিটাল প্রযুক্তিকে কাজে লাগানোর বড় সুযোগ এসেছে। এই সুযোগকে কাজে লাগিয়ে আর্থ-সামাজিক ও ডিজিটাল ক্ষেত্রে সাধারণ মানুষের কল্যাণের ব্যাপক সম্ভাবনা দেখা দিয়েছে।
এই সেমিনারে সরকারি-বেসরকারি ক্ষেত্রের প্রতিনিধিরা যোগ দেবেন। একবিংশ শতাব্দীতে সামাজিক পরিকাঠামো ক্ষেত্রে অর্থ সহায়তা এবং ডিজিটাল প্রযুক্তির ব্যবহারের মতো গুরুত্বপূর্ণ বিষয়গুলি নিয়ে আলোচনা হবে। সেমিনারে প্যানেল ডিসকাশনে সামাজিক পরিকাঠামো ক্ষেত্রে বিনিয়োগের গুরুত্ব নিয়েও আলোচনার পাশাপাশি, এই ক্ষেত্রে বিনিয়োগের চ্যালেঞ্জ মোকাবিলায় বিভিন্ন পদক্ষেপ গ্রহণ; বেসরকারি ক্ষেত্রের অংশগ্রহণ বাড়াতে প্রকল্প খাতে লোকসানের ঝুঁকি হ্রাস; কোভিড-১৯ পরবর্তী সময়ে স্বাস্থ্য ও শিক্ষা ক্ষেত্রের সম্প্রসারণে ডিজিটাল প্রযুক্তির গুরুত্ব তথা ব্রিকস্ গোষ্ঠীভুক্ত দেশগুলিতে সামাজিক পরিকাঠামো ক্ষেত্রে অর্থ সহায়তার লক্ষ্যে বিভিন্ন পন্থা খুঁজে বের করার মতো বিষয়গুলি নিয়েও আলোচনা হবে।
অর্থনৈতিক বিষয়ক দপ্তরের সচিব শ্রী অজয় শেঠ সেমিনারে উদ্বোধনী ভাষণ দেবেন। এছাড়াও, নিউ ডেভেলপমেন্ট ব্যাঙ্কের প্রেসিডেন্ট মিঃ মার্কস ট্রয়োজো, কলম্বিয়া বিশ্ববিদ্যালয়ের সেন্টার ফর সাসটেনেবল ডেভেলপমেন্ট বিভাগের ডায়রেক্টর অধ্যাপক জেফ্রি ডি সাচেস প্রমুখ অংশ নেবেন।
CG/BD/SB
(Visitor Counter : 114
প্রধানমন্ত্রীরদপ্তর
স্বচ্ছ ভারত মিশন আমাদের দরিদ্র মা ও বোনেদের জীবনযাপন সশক্তিকরণে সহায়ক হয়ে উঠেছে : প্রধানমন্ত্রী
নয়াদিল্লি, ৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন সমগ্র দেশের এটি অত্যন্ত আনন্দের বিষয় যে স্বচ্ছ ভারত মিশন আমাদের দরিদ্র মা ও বোনেদের জীবনযাপন সশক্তিকরণে সহায়ক হয়ে উঠেছে।
শ্রী মোদী দরিদ্র মা ও বোনেদের জন্য শৌচাগারের গুরুত্বের বিষয়ে একটি সৃজনশীল ভিডিওর অংশ শেয়ার করেছেন। প্রধানমন্ত্রী তাঁর ট্যুইটে বলেন;
“সমগ্র দেশের জন্য অত্যন্ত আনন্দের বিষয় যে স্বচ্ছ ভারত মিশন আমাদের দরিদ্র মা ও বোনেদের জীবনযাপন সশক্তিকরণে সহায়ক হয়ে উঠেছে...”
PG/PM/NS
(
স্বাস্থ্যওপরিবারকল্যাণমন্ত্রক
নোভেল করোনা ভাইরাস নিয়ে রাজ্যগুলির প্রস্তুতি খতিয়ে দেখতে সংশ্লিষ্ট মন্ত্রক/দপ্তরের আধিকারিকদের সঙ্গে ভিডিও কনফারেন্সের মাধ্যমে পর্যালোচনা বৈঠক করেছেন কেন্দ্রীয় স্বাস্থ্য সচিব
নয়াদিল্লি, ৪ ফেব্রুয়ারি, ২০২০
কেন্দ্রীয় স্বাস্থ্য সচিব শ্রীমতী প্রীতি সুদান আজ নতুন দিল্লিতে এক পর্যালোচনা বৈঠকে নোভেল করোনা ভাইরাস নিয়ে রাজ্য/কেন্দ্রশাসিতগুলির প্রস্তুতি খতিয়ে দেখেন। তিনি ভিডিও কনফারেন্সের মাধ্যমে জাহাজ চলাচল, বিদেশ, অসামরিক বিমান পরিবহণ, পর্যটন এবং স্বরাষ্ট্র দপ্তরের বরিষ্ঠ আধিকারিক ও রাজ্য/কেন্দ্রশাসিত অঞ্চলের স্বাস্থ্য সচিবদের সঙ্গে উদ্ভূত পরিস্থিতি ও প্রস্তুতির বিষয়গুলি পর্যালোচনা করেন।
স্বাস্থ্য সচিব জানিয়েছেন, করোনা ভাইরাস প্রতিরোধে কি কি পদক্ষেপ নেওয়া হয়েছে তা খতিয়ে দেখা হয়। এর জন্য সংশ্লিষ্ট মন্ত্রকের সঙ্গে যোগাযোগ রেখে চলা হচ্ছে। তিনি আরও বলেন, প্রতিদিনই বিষয়টি সম্পর্কে প্রধানমন্ত্রীর দপ্তর, স্বাস্থ্য ও পরিবারকল্যাণ মন্ত্রক এবং ক্যাবিনেট সচিব খোঁজখবর নিচ্ছেন। প্রতিদিনই এক্ষেত্রে সর্বশেষ পরিস্থিতি এবং ভাইরাস প্রতিরোধে কি পদক্ষেপ নেওয়া হয়েছে তা তাদের জানানো হয়েছে। বিশ্বে জরুরি পরিস্থিতির পরিপ্রেক্ষিতে নতুন ভিসার ওপর নিয়ন্ত্রণ জারি করা হয়েছে। এ বিষয়ে সংশ্লিষ্ট রাজ্য সরকারগুলিকে প্রচার চালাতে বলা হয়েছে।
রাজ্য এবং কেন্দ্রশাসিত অঞ্চল প্রশাসনকে আরও নজরদারি চালানোর পরামর্শ দেন তিনি। এই ভাইরাস প্রতিরোধে সচেতনতা বৃদ্ধির ওপর জোর দিতে বলা হয়েছে। নেপাল সীমান্ত দিয়ে যাতায়াতকারীদের পর্যবেক্ষণে রাখার কথা বলা হয়েছে। এই রোগ প্রতিরোধে রাজ্য সরকারগুলিকে নিজস্ব নজরদারি চালিয়ে প্রয়োজনীয় পদক্ষেপ গ্রহণের জন্য বলা হয়েছে। বিমানবন্দরগুলিতে নজরদারি চালানোর জন্য পর্যাপ্ত মানবসম্পদের ব্যবস্থা করতে বলা হয়েছে। নেপাল সীমান্তবর্তী রাজ্যগুলিতে এই ভাইরাস প্রতিরোধে সরকার যে সমস্ত নীতি-নির্দেশিকা জারি করেছে সে বিষয়ে প্রয়োজনীয় পদক্ষেপ নিতে বলা হয়েছে। হরিয়ানার মতো যে সব রাজ্যে বিমানবন্দর বা সমুদ্রবন্দর নেই, সেখানে টোল প্লাজা, বাস স্টপ, রেল স্টেশনের মতো জায়গায় বিশেষ প্রচারাভিযান চালাতে হবে। কেরলে তিনজন ব্যক্তির দেহে এই ভাইরাসের নমুনা মিলেছে। চিনের উহান থেকে আসা প্রত্যেক ছাত্রছাত্রীকে পর্যবেক্ষণে রাখা হয়েছে।
দিল্লি, কলকাতা, মুম্বাই, চেন্নাই, কোচিন, বেঙ্গালুরু, হায়দরাবাদ – এই সাতটি আন্তর্জাতিক বিমানবন্দরে চিন, সিঙ্গাপুর, থাইল্যান্ড ও হংকং থেকে আসা সমস্ত যাত্রীদের স্বাস্থ্য পরীক্ষার জন্য প্রয়োজনীয় সরঞ্জাম রাখা হয়েছে। কেন্দ্রীয় পর্যটন মন্ত্রক হোটেল অ্যাসোসিয়েশনকে এ দেশে ধর্মীয় ও অন্যান্য পর্যটন স্থানে বেড়াতে আসা পর্যটকদের সম্পর্কে তথ্য দিতে বলেছে।
কেন্দ্রীয় স্বাস্থ্য সচিব জানিয়েছেন, দেশের ২১টি বিমানবন্দর, আন্তর্জাতিক সমুদ্রবন্দর এবং সীমান্তবর্তী এলাকায় যাত্রীদের দিকে নজর দেওয়া হচ্ছে। তিনি আরও জানিয়েছেন, এ পর্যন্ত ২১টি বিমানবন্দরে ৭৭৭টি বিমানের ৮৯,৫০০ জন যাত্রীর স্বাস্থ্য পরীক্ষা করা হয়েছে। ৪৫৪ জনের নমুনা পরীক্ষা করে দেখার পর এর মধ্যে থেকে ৪৫১ জনের নেগেটিভ এসেছে। বাকি তিনজনের নমুনায় করোনা ভাইরাস লক্ষ্য করা গেছে। ২৯টি রাজ্য ও কেন্দ্রশাসিত অঞ্চলে কমিউনিটি সার্ভেল্যান্সে ৩,৯৩৫ জন যাত্রীকে রাখা হয়েছে। এই ভাইরাস প্রতিরোধে সরকার সর্বোচ্চ গুরুত্ব দিয়ে পদক্ষেপ নিতে প্রস্তুত বলেও তিনি জানিয়েছেন।
CG/SS/DM
(Visitor Counter : 83
সড়কপরিবহণওমহাসড়কমন্ত্রক
জন পরিবহনে ব্যবহৃত যানবাহন ও টার্মিনালগুলিতে স্বাস্হ্য বিধি বজায় রাখতে রাজ্য ও কেন্দ্রশাসিত অঞ্চলগুলিকে সড়ক পরিবহন ও মহাসড়ক মন্ত্রকের নির্দেশিকা
নয়াদিল্লী, ১১ মার্চ, ২০২০
পরিবহন ব্যবস্হায় স্বাস্হ্য বিধি মেনে চলতে ও স্পর্শ দ্বারা সংক্রমন নিয়ন্ত্রণে রাখতে কেন্দ্রীয় সড়ক পরিবহন ও মহাসড়ক মন্ত্রক নির্দেশিকা জারি করেছে। মন্ত্রকের পক্ষ থেকে এই নির্দেশিকায় বলা হয়েছে যে, জন পরিবহনে ব্যবহৃত যানবাহনের সিট বা আসনে, হাতলে ও অন্যত্র স্পর্শ দ্বারা সংক্রমন রুখতে প্রয়োজনীয় যাবতীয় ব্যবস্হা গ্রহণ করতে হবে। সমস্ত বাস টার্মিনাসে স্বাস্হ্যবিধি ও পরিচ্ছন্নতা মেনে চলার ওপর জোর দিয়ে জনস্বাস্হ্য সংক্রান্ত বার্তা যানবাহন, বাসস্টপ প্রভৃতি জায়গায় প্রচার করতে হবে। এই প্রেক্ষিতে মন্ত্রক সমস্ত রাজ্য ও কেন্দ্রশাসিত অঞ্চলকে অবিলম্বে প্রয়োজনীয় ব্যবস্হা গ্রহণের অনুরোধ জানিয়েছে।
মন্ত্রকের নির্দেশিকায় আরও বলা হয়েছে, বিশ্বের ৯০টিরও বেশি দেশে করোনা ভাইরাসের সংক্রমন প্রমানিত হওয়ায় কেন্দ্রীয় স্বাস্হ্য ও পরিবার কল্যাণ মন্ত্রক দেশে এই ভাইরাসের সংক্রমন রুখতে রাজ্য সরকারগুলির সঙ্গে সমন্বয় বজায় রেখে কাজ করে চলেছে।
সড়ক পরিবহন ও মহাসড়ক মন্ত্রকের পক্ষ থেকে বলা হয়েছে, জনস্বাস্হ্য ক্ষেত্রে সংক্রমন রুখতে এই ধরনের সরকারি প্রচেষ্টার উদ্দেশ্য হল সংক্রমনের প্রার্দুভাব ঠেকানো এবং আক্রান্ত ব্যক্তির সংখ্যা কমানো। সেইসঙ্গে স্বাস্হ্য ও পরিবার কল্যাণের পক্ষ থেকে ভাইরাস নিয়ন্ত্রণ ও আক্রান্ত হওয়ার ঘটনা কমাতে যেসব পদক্ষেপ গ্রহণ করা হয়েছে তাতে সম্ভাব্য সবরকম সহায়তা করা।
CG/BD/NS
(Visitor Counter : 82
প্রধানমন্ত্রীরদপ্তর
প্রধানমন্ত্রী আগামী ৫ ফেব্রুয়ারি হায়দ্রাবাদ সফর করবেন
একাদশ শতাব্দীর ভক্তিসাধক শ্রী রামানুজাচার্যের স্মরণে ২১৬ ফুট উচ্চতা বিশিষ্ট স্ট্যাচু অফ ইক্যুয়ালিটি প্রধানমন্ত্রী জাতির উদ্দেশে উৎসর্গ করবেন
আইসিআরআইএসএটি-এর ৫০ তম বার্ষিকী উদযাপনের সূচনা এবং দুটি গবেষণা কেন্দ্রের উদ্বোধন করবেন প্রধানমন্ত্রী
নতুন দিল্লি, ৩ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আগামী ৫ ফেব্রুয়ারি শনিবার হায়দ্রাবাদ সফর করবেন। তিনি বেলা ২:৪৫ নাগাদ হায়দ্রাবাদে পতনচিরুতে ইন্টারন্যাশনাল ক্রপস রিসার্চ ইন্সটিটিউট ফর সেমি-এরিড ট্রপিক্স  প্রতিষ্ঠানের ক্যাম্পাসে যাবেন এবং সেখানে এই প্রতিষ্ঠানের ৫০ তম বার্ষিকী উদযাপনের সূচনা করবেন। সেদিনই বিকেল ৫টা নাগাদ প্রধানমন্ত্রী হায়দ্রাবাদে স্ট্যাচু অফ ইক্যুয়ালিটি বা সমতার মূর্তি জাতির উদ্দেশে উৎসর্গ করবেন। একাদশ শতাব্দীর ভক্তি সাধক শ্রী রামানুজাচার্যের স্মরণে ২১৬ ফুট উচ্চতা বিশিষ্ট এই স্ট্যাচুটি গড়ে তোলা হয়েছে। উল্লেখ করা যেতে পারে, সাধক রামানুজাচার্য বিশ্বাস, ধর্ম ও জাতি সহ জীবনের সমস্ত ক্ষেত্রে সমতার আদর্শ প্রচার করেছিলেন। পঞ্চলোহা বা পাঁচটি ধাতু দিয়ে এই মূর্তি তৈরি হয়েছে। এরমধ্যে রয়েছে সোনা, রুপো, তামা, পেতল ও জিঙ্ক। ৫৪ ফুট উচ্চতা বিশিষ্ট ভবনের ওপর মূর্তিটি বসানো হয়েছে। এই ভবনের নাম হয়েছে ভারত বেদী। সেখানে বেশ কয়েকটি ফ্লোর বা তল রয়েছে। একটি একটি ফ্লোরে বৈদিক ডিজিটাল গ্রন্থাগার ও গবেষণাকেন্দ্র, ভারতীয় প্রাচীন গ্রন্থ সংগ্রহালয়, থিয়েটার, শ্রী রামানুজাচার্যের জীবন ও কর্ম সম্পর্কিত শিক্ষামূলক গ্যালারি প্রভৃতি রয়েছে। শ্রী রামানুজাচার্যের আশ্রমের শ্রী চিন্না জিয়ার স্বামী এই মূর্তিটি গড়ার ধারণা দিয়েছেন।
অনুষ্ঠানে শ্রী রামানুজাচার্যের জীবনাদর্শ নিয়ে একটি থ্রিডি পেজেন্টেশন দেখানো হবে। এরপর, প্রধানমন্ত্রী ১০৮টি দিব্যদিসম বা অলঙ্কার খোদাই করা মন্দির ঘুরে দেখবেন। স্ট্যাচু অফ ইক্যুয়ালিটির কাছে ভার্চুয়াল পদ্ধতিতে এই মন্দিরগুলি তৈরি করা হয়েছে।
শ্রী রামানুজাচার্য মানুষের কল্যাণে নিরলস কাজ করেছেন। তিনি মনে করতেন প্রত্যেক মানুষের জাতি, লিঙ্গ, ধর্ম, বর্ণ নির্বিশেষে সমান অধিকার রয়েছে। শ্রী রামানুজাচার্যের ১০০০ তম জন্মবার্ষিকী উপলক্ষে ১২ দিনের যে সহস্রাব্দ সমারোহের আয়োজন করা হয়েছে, তার অঙ্গ হিসেবে এই স্ট্যাচুটির উদ্বোধন করা হবে।
এই অনুষ্ঠানে যোগ দেওয়ার আগে প্রধানমন্ত্রী আইসিআরআইএসএটি প্রতিষ্ঠানের ৫০তম বার্ষিকী উদযাপনের সূচনা করবেন। তিনি সেখানে চারাগাছ সংরক্ষণ সম্পর্কিত জলবায়ু পরিবর্তন মোকাবিলায় একটি গবেষণা কেন্দ্র এবং র্যাপিড জেনারেশন অ্যাডভান্সমেন্ট ফেসিলিটি সেন্টারের উদ্বোধন করবেন। এই গবেষণা কেন্দ্র দুটির এশিয়া ও সাব-সাহারা আফ্রিকার ছোট কৃষকদের কল্যাণে কাজ করবে। এই উপলক্ষে প্রধানমন্ত্রী আইসিআরআইএসএটি প্রতিষ্ঠানের একটি অভিনব নকশা সম্বলিত প্রতীক এবং স্মারক ডাক টিকিট প্রকাশ করবেন।
উল্লেখ করা যেতে পারে, এশিয়া ও সাব-সাহারা আফ্রিকা অঞ্চলে কৃষি গবেষণা ও উন্নয়নের সঙ্গে আন্তর্জাতিক স্তরের এই প্রতিষ্ঠানটি যুক্ত রয়েছে। এই প্রতিষ্ঠানটি কৃষকদের অধিক ফলনশীল বীজ এবং ক্ষুদ্র কৃষকদের শুস্ক এলাকায় কৃষি কাজে সহায়তা দিয়ে থাকে।
(CG/BD/AS/